Zápisnica
zo zasadnutia dňa 22. februára 2017

Prítomní:
Ing. Peter Hrapko, predseda komisie 
Ing. Anna Reinerová, podpredseda komisie
Mgr. Igor Adamec, člen komisie 
Mgr. Eva Franková, člen komisie 
PhDr. Helena Vrábliková, člen komisie

Neprítomní:
Ing. arch. Lucia Štasselová, člen komisie 
Mgr. Martin Pener, člen komisie

Hostia:
- prezenčná listina

Program
1. Otvorenie
2. Plán zasadnutí komisie na rok 2017
3. Rôzne

K bodu č. 2
Plán zasadnutí komisie na rok 2017

Z dôvodu, že materiál „Návrh termínov zasadnutí miestnej rady a miestneho zastupiteľstva na rok 2017“ predložený na rokovaní Miestneho zastupiteľstva mestskej časti Bratislava – Ružinov dňa 7.2.2017 nezískal dostatočný počet hlasov na prijatie uznesenia predseda komisie navrhol termín najbližšieho zasadnutia komisie dňa 15.3.2017 so začiatkom o 16.00 hod. 

Hlasovanie: 5 prítomní, 5 za, 0 proti, 0 sa zdržalo

K bodu č. 3
3a)
Predseda komisie informoval prítomných členov komisie o situácii v Domove dôchodcov, Pažítková 2 v Bratislave. Členom komisie navrhol, aby na najbližšie zasadnutie bola pozvaná vedúca odboru sociálnych vecí miestneho úradu Mgr. Valková, riaditeľka RDS Sklenárova Mgr. Karelová a riaditeľka DD Pažítkova PhDr. Samolejová. 

Uznesenie: KSSl žiada Odbor sociálnych vecí miestneho úradu, riaditeľku Domova dôchodcov Pažítkova a riaditeľku RDS Sklenárova spracovať koncept návrhu spôsobu riešenia zabezpečenia zvýšeného lekárskeho dohľadu v sociálnych zariadeniach mestskej časti. V prípade legislatívnych problémov alebo problémov nad hranice možnosti vedenia zariadení žiadame návrhy aj smerom k možným zmenám legislatívnych podmienok. 

Hlasovanie: 5 prítomní, 5 za, 0 proti, 0 sa zdržalo

3b)
Predseda komisie informoval členov komisie o výsledku hlasovania per rollam, ktoré prebiehalo do 26.1.2017. 

Návrh Všeobecne záväzného nariadenia mestskej časti Bratislava – Ružinov č. .../2017 zo dňa 7. februára 2017 o miestnom poplatku za rozvoj na území mestskej časti Bratislava – Ružinov. 

Komisia berie predložený návrh VZN o miestnom poplatku za rozvoj na území mestskej časti Bratislava – Ružinov na vedomie. 

Hlasovanie: 6 za, 0 proti, 0 sa zdržalo

Predseda komisie: Peter Hrapko, v.r.
Zapísala: Monika Repášová